recursal/SuperWikiNEXT-32B huggingface dataset:
Dalam tatanama botani, takson biasanya ditetapkan untuk ***aras*** dalam hierarki. Aras yang asas ialah spesies, dan jika sesuatu organisma diberikan nama, organisma itu biasanya akan menerima nama spesies. Aras yang kedua terpenting ialah genus: jika sesuatu organisma diberikan nama spesies, ia akan diberikan genus pada waktu yang sama, kerana nama genus merupakan sebahagian nama spesies. Daripada nama-nama yang digunakan oleh Linnaeus, hanya nama-nama genus, spesies dan jenis masih digunakan pada hari ini. Aras yang ketiga terpenting, walaupun tidak digunakan oleh Linnaeus, ialah famili. 

Menurut Perkara 3.1 dalam *ICBN* aras yang paling penting untuk takson ialah: alam, divisi atau filum, kelas, susunan, famili, genus, dan spesies. Menurut Perkara 4.1, aras-aras sekunder untuk takson ialah kawanan, seksyen, siri, jenis, dan bentuk. Terdapat bilangan aras yang tidak dapat dipastikan. *ICBN* menyebut yang berikut secara eksplisit:

---

***aras-aras utama***

- - - ***aras-aras sekunder***

- - - - - - - ***aras-aras lanjutan***

---

***alam*** (*regnum*)

- - - - - - - *subregnum*

***divisi*** atau **filum** (*divisio*, *phylum*)

- - - - - - - *subdivisi* atau *subfilum*

***kelas*** (*classis*)

- - - - - - - *subkelas*

***susunan*** (*ordo*)

- - - - - - - *subsusunan*

---

***famili*** (*familia*)

- - - - - - - *subfamili*

- - - **kawanan** (*tribus*)

- - - - - - - *subkawanan*

***genus*** (*genus*)

- - - **seksyen** (*sectio*)

- - - - - - - *subseksyen*

- - - **siri** (*series*)

- - - - - - - *subsiri*

***spesies*** (*species*)

- - - - - - - *subspesies*

- - - **jenis** (*varietas*)

- - - - - - - *subjenis*

- - - **bentuk** (*forma*)

- - - - - - - *subbentuk*

---

Aturan-aturan *ICBN* digunakan khasnya untuk aras famili dan aras-aras yang lebih rendah, dan pada setakat yang tertentu, untuk aras-aras yang lebih tinggi daripada famili. Lihat juga nama botani deskriptif.

---

Takson untuk aras genus dan aras-aras yang lebih tinggi menerima nama botani dalam satu bahagian (nama kesatuan); takson untuk aras spesies dan aras-aras yang lebih tinggi (tetapi di bawah genus) menerima nama botani dalam dua bahagian (nama dedua); semua takson di bawah aras spesies menerima nama botani dalam tiga bahagian (nama ternar).

---

Untuk kacukan, aras yang sama digunakan untuk namanya, didahului dengan "noto". Notogenus merupakan aras tertinggi yang dibenarkan.

#### Lihat juga

#### 
* Aras (zoologi)
***Arecales*** ialah nama botani untuk sebuah susunan tumbuhan berbunga di bawah divisi Magnoliophyta. Susunan ini diiktirafkan secara meluas hanya pada beberapa dekad yang lalu. Sebelum itu, nama yang digunakan untuk susunan yang mengandungi tumbuhan-tumbuhan ini ialah *Principes*.

Lingkungan sistem taksonomi tumbuhan
------------------------------------

### Sistem APG II

Sistem APG II 2003 tidak mengiktirafkan susunan ini dan memasukkan tumbuhan-tumbuhan yang berkaitan dalam klad **komelinid** di bawah **monokot**. Lingkungannya adalah seperti berikut:

* famili *Arecaceae* (atau *Palmae*)

Ini merupakan pengekalan lingkungan sistem APG 1998, walaupun sistem APG II menggunakan nama **komelinoid**.

### Sistem Cronquist

Sistem Cronquist 1981 telah membuat pilihan yang sama pada aras famili dan susunan, tetapi memasukkan susunan ini dalam subkelas *Arecidae* di bawah kelas *Liliopsida* [=monokotiledon]. 

### Sistem Thorne (1992)

Sistem Thorne (1992) dan sistem Dahlgren juga membuat pilihan yang sama pada aras famili dan susunan, tetapi memasukkan susunan ini dalam supersusunan *Arecanae* di bawah subkelas *Liliidae* [=monokotiledon].

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Arecales***. |

* Pelayar Taksonomi NCBI
**Armada Besar** (*Grand Fleet*) adalah armada utama Royal Navy (Tentera Laut Diraja British) semasa Perang Dunia I.

Sejarah
-------

Skuadron Tempur Ke-2 Armada Besar pada tahun 1914. Dari kiri ke kanan adalah kapal: *King George V*, *Thunderer*, *Monarch* and *Conqueror*.
 Armada Besar berlayar dalam barisan selari semasa Perang Dunia I
Ditubuhkan pada Ogos 1914 daripada Armada Pertama dan elemen-elemen Armada Kedua dari Armada Utama (*Home Fleet*), Armada Besar merangkumi 25–35 buah kapal utama yang terbaru. Ia pada mulanya diperintah oleh Laksamana Sir John Jellicoe. Beliau telah digantikan oleh Laksamana Sir David Beatty pada Disember 1916.

Armada Besar mula-mula berpangkalan di Scapa Flow, Pulau Orkney dan kemudian di Rosyth, Muara Forth. Ia mengambil bahagian dalam peperangan terbesar armada – iaitu Pertempuran Jutland – pada Jun 1916.

Pada April 1919 Armada Besar telah dibubarkan dan kebanyakan kekuatannya membentuk Armada Atlantik yang baharu.

Senarai tempur
--------------

Tidak semua Armada Besar boleh didapati di laut pada satu-satu masa, kerana kapal memerlukan penyelenggaraan dan pembaikian. Semasa Pertempuran Jutland pada Mei 1916, ia mempunyai 32 buah kapal dreadnought dan super-dreadnought. Hanya 28 daripadanya berada dalam Senarai tempur di Jutland.

Senarai tempur Armada Besar pada pengakhiran Perang Dunia I tampil dalam Arahan Tentera Laut 24 Oktober 1918.

Kekuatan sebenar armada berubah-ubah sepanjang peperangan sambil kapal baru dibina dan yang lain tenggelam, tetapi jumlah kapal tempur semakin meningkat sewaktu perang berkembang dan margin superioriti ke atas armada Jerman juga bertambah. Selepas United States memasuki peperangan, Divisyen 9 Kapal Tempur Amerika telah diserapkan ke Armada Besar sebagai Skuadron Tempur Ke-6, menambah 4, dan kemudian 5, kapal tempur dreadnought.

Rujukan
-------

1. 1 2  Heathcote, p. 130
2. ↑  Heathcote, p. 25
3. ↑  Heathcote, p. 26
4. ↑  "The Pink List: Position and Movement of H.M. Ships, 11th November 1918 8 a.m." The Admiralty. Dicapai pada 13 February 2015 – melalui naval-history.net.
5. ↑  Jones, p. 25

Sumber
------

* Heathcote, T. A. (2002). *British Admirals of the Fleet 1734–1995: A Biographical Dictionary*. Barnsley, South Yorkshire: Leo Cooper. ISBN 0-85052-835-6.
* Jones, Jerry (1998). *U.S. Battleship Operations in World War I*. Naval Institute Press. ISBN 978-1557504111.

Pautan luar
-----------

* The Grand Fleet
* Royal Navy History

Templat:Admiralty Department
Templat:Royal Navy fleets
Perkumpulan yang jarang berlaku 5 armada berbilang negara, sewaktu *Operasi Enduring Freedom* di Laut Oman. Dalam empat barisan menurun, dari kiri ke kanan: ITS *Maestrale* (F 570), FS *De Grasse* (D 612); USS *John C. Stennis* (CVN 74), FS *Charles De Gaulle* (R 91), FS *Surcouf* (F 711); USS *Port Royal* (CG-73), HMS *Ocean* (L 12), USS *John F. Kennedy* (CV 67), HNLMS *Van Amstel* (F 831); dan ITS *Luigi Durand de la Penne* (D 560).
**Armada** atau **armada tentera laut** adalah sebuah formasi besar kapal-kapal perang, dan formasi terbesar dalam mana-mana tentera laut. Sebuah armada di laut adalah bersamaan dengan sebuah tentera darat medan di darat. 

**Armada** lazimnya adalah, tidak semestinya, formasi tetap dan biasanya ditugaskan ke lautan atau laut. Kebanyakan armada dinamakan selepas lautan atau laut berkenaan, tetapi konvensyen didalam Tentera Laut Amerika Syarikat menggunakan nombor. 

Sebuah armada biasanya diperintah oleh seorang Laksamana, yang selalu juga merupakan panglima besar, tetapi banyak armada telahpun diperintah oleh Laksamana Madya ataupun Laksamana Muda. Kebanyakan armada telah dibahagikan kepada beberapa skuadron, masing-masing dibawah laksamana rendah. Skuadron tersebut seterusnya dibahagikan kepada divisyen. Di dalam zaman layar, armada telah dipecahkan kepada skuadron depan, tengah dan belakang, skuadron dinamakan sempena setiap tempat dalam garis pertempuran. Di zaman yang lebih moden, skuadron biasanya terdiri daripada kumpulan kelas sama jenis kapal perang, seperti kapal tempur atau kruiser. 

Sejak tentera laut yang kecil hanya mengandungi satu armada, istilah *the fleet* sering sinonim dengan *the navy*.

Armada berbilang negara bukan luar biasa dalam sejarah tentera laut. Sebagai contoh, beberapa negara terdiri daripada armada Gabungan Suci di Pertempuran Lepanto pada tahun 1571. Di zaman moden, NATO telah membentuk armada gabungan dan operasi tetap dari beberapa tentera laut nasional seperti Operasi Active Endeavour. 

Lihat senarai armada untuk armada individu.

Armada moden
------------

Armada moden menggabungkan kapal perang permukaan, kapal selam, kapal sokongan dan kapal pembawa pesawat bagi menjalankan operasi tentera di laut. Secara umumnya ia difahami sebagai laut lepas, atau lautan, laut perairan atau pesisiran berbanding pinggir air atau pasukan pantai/sungai. Armada tentera laut yang lebih besar biasanya dibahagikan kepada armada bernombor atau bernama mengikut kawasan geografi operasi atau mengikut kumpulan pentadbiran dari kapal jenis yang sama. 

Armada moden pada kebiasaannya adalah unit pentadbiran. Lazimnya, pasukan petugas berindividu dibentuk untuk menjalankan operasi yang spesifik.

| Unit tentera laut dan formasi |
| --- |
| 
* Divisyen
* Skuadron
* Flotila
* Kumpulan pengangkut tempur
* Pasukan petugas
* Armada

 |
Illustrasi gambar rajah turet tiga meriam 16"/50 kaliber Mark 7. Tiga daripadanya membentuk bateri utama  kapal tempur kelas-*Iowa*.
**Bateri utama** atau *persenjataan utama* ialah meriam besar atau sekelompok meriam yang dipasang pada sesebuah kapal perang. Oleh itu, bateri utama menurut sejarah adalah meriam atau kelompok meriam, seperti tembakan sisi meriam pada kapal perang layar. Kemudian, ia dikumpulkan dalam bentuk turet dengan meriam laut berkaliber besar yang sama. Dengan evolusi teknologi istilah ini merangkumi peluru berpandu sebagai senjata serangan utama kapal, digunakan samada di kapal permukaan mahupun kapal selam.

Bateri utama menampilkan bahagian yang biasa, amunisi, dan kawalan tembakan di seluruh senjata yang dimiliki.

Contoh
------

Kapal tempur Jerman *Bismarck*, membawa bateri utama lapan laras meriam 15 inci (380mm), berserta dengan bateri sekunder dua belas meriam 5.9 inci (150mm) bagi pertahanan terhadap kapal pembinasa dan bot torpedo, dan bateri anti-pesawat dengan pelbagai meriam yang berkaliber dari meriam 4.1 inci (105mm) hingga 20mm.

Gambar rajah animasi menonjolkan bateri utama (merah) dan bateri sekunder (biru) bagi kapal tempur USS *Washington*.
Banyak kapal semasa Perang Dunia II menggunakan meriam dwi guna untuk menggabungkan bateri sekunder dan meriam lebih berat dari bateri anti-pesawat untuk meningkatkan fleksibiliti dan ekonomi. Kapal tempur AS USS *Washington* mempunyai bateri utama sembilan meriam 16-inci (410 mm) yang disusun dalam tiga turet, dua didepan dan satu dibelakang. Bateri sekunder adalah meriam dwi guna 5-inci, digunakan terhadap kapal dan pesawat lain. Bateri anti-pesawat yang khusus terdiri daripada meriam Bofors 40 mm dan meriam Oerlikon 20 mm.

Lihat juga
----------

* Persenjataan sekunder

Rujukan
-------

### Nota

1. ↑  Taylor, J.C. (1966). *German Warshps of World War II*. Garden City, New York: Doubleday & Company. m/s. 13.
2. ↑  Silverstone, Paul H. (1968). *U.S. Warships of World War II*. Garden City, New York: Doubleday & Company. m/s. 28.
**Artystone** `(Greek Ἀρτυστώνη *Artystōnē*; Elamite *Ir-taš-du-na*, *Ir-da-iš-du-na*; dari Parsi Kuno \**Artastūnā*, "tiang dari Arta, kebenaran yang didewakan") adalah seorang puteri Parsi, anak perempuan kepada raja Cyrus I, dan kakak atau kakak tiri kepada Atossa dan Cambyses I. Bersama-sama dengan Atossa dan anak saudara beliau Parmys, Artystone berkahwin dengan raja Darius I; dengan mengahwini anak perempuan kepada Cyrus, pengasas empayar, raja baru berjaya mengelakkan pemerintahan beliau dari penentangan. 

Beliau melahirkaan sekurang-kurangnya dua anak lelaki kepada Darius, Arsames dan Gobryas, dan seorang anak perempuan, Artazostre. Berdasarkan sejarahwan Greek, Herodotus Artystone merupakan isteri kesayangan Darius. Beliau juga dipetik dalam Tablet Kubu Persepolis, sebuah arkib pentadbiran dari Persepolis.

Sumber utama
------------

* Herodotus, 3.88.2 bis; 7.69.2; 7.72.2.
* The Persepolis Fortification Archive

Nota
----

1. ↑  Smith 1849, p 368; Schmitt 1987, p. 665.
2. ↑  Schmitt 1987.
3. ↑  Brosius 1998, pp. 60, 62.

Rujukan
-------

* Brosius, M. (1998): *Woman in Ancient Persia*.
* "Artystone", in W. Smith (ed.), *A Dictionary of Greek and Roman biography and mythology*.
* Lendering, J (2007 [1999]): "Artystone", in
* Schmitt, R (1987): "Artystone", in E. Yarshater (ed.), Encyclopaedia Iranica, vol. II.
**Bathilda Bagshot** ialah seorang watak kecil dalam siri novel Harry Potter. seorang sejarawan terkenal dan juga pengarang buku *Sejarah Sihir*. Kenalan lama keluarga Albus Dumbledore ini tinggal di Godric's Hollow, dan pernah berjiran dengan James dan Lily Potter. Gellert Grindelwald ialah cucu saudaranya yang tinggal di Godric's Hollow setelah diusir dari Durmstrang. Bathilda ialah sumber maklumat utama bagi biografi Dumbledore oleh Rita Skeeter yang menjampinya dengan Veritaserum; mungkin sekali ingatannya turut diubah-ubah selepas "wawancara" tersebut. Harry hendak ke Godric's Hollow untuk memperoleh maklumat dari Bathilda; oleh sebab dia menyangka Dumbledore mengamanahkan Pedang Gryffindor kepadanya. Dia mati sebelum Harry sempat tiba di Godric's Hollow, mungkin angkara Lord Voldemort yang menjampi mayatnya untuk dijadikan samaran bagi ularnya, Nagini untuk menunggu Harry. Ular tersebut kemudiannya diarah menahan Harry sebaik sahaja dia tiba di rumah Bathilda untuk mencari pedang tersebut agar mudah bagi Voldemort untuk menewaskannya.

Rujukan
-------

1. ↑  Dalam buku *Harry Potter dan Azimat Maut*, Bab 18, didapati bahawa Bathilda Bagshot dihantar salinan *The Life and Lies of Albus Dumbledore* yang disisipkan nota: "Dear Batty, Thanks for your help. Here's a copy of the book, hope you like it. You said everything, even if you don't remember it. Rita."

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Arturo Román** ialah watak fiksyen dalam siri Netflix *Money Heist*, dilakonkan oleh Enrique Arce. Dia adalah salah seorang tebusan di bahagian 1 dan 2, pernah menjadi Pengarah Royal Mint of Spain, sebelum menimba pengalamannya menjadi karier pengucapan awam yang berjaya. Beberapa tahun kemudian, di bahagian 3, dia kembali menjadi tebusan sebagai sebahagian daripada rancangan yang lebih besar untuk melemahkan rompakan geng di Bank of Spain.

Biografi Watak
--------------

Di bahagian 1 dan 2, Arturo adalah pendorong utama penentangan tebusan terhadap penculik mereka. Dia menerima julukan "Arturito" dari Denver dalam episod pertama siri ini, yang kekal untuk baki siri ini. Tidak berpuas hati dengan hidupnya setelah serangan terhadap Mint dan rindu untuk menjalin semula hubungan dengan bekas perempuan simpanannya Mónica, Arturo mengambil langkah untuk menjadi tembusan buat kali kedua semasa Bank of Spain mencuri perhatian di bahagian 3.

Penerimaan Watak
----------------

Oleh kerana beliau memfokuskan diri pada karier lakonannya di Amerika Syarikat, Arce pada awalnya tidak berminat untuk mengikuti audisi untuk peranan Arturo, yang dia anggap sebagai **lelaki yang menjijikkan**. Majalah Brazil **Veja** menggambarkan watak itu sebagai "disukai oleh beberapa orang dan dibenci oleh orang lain (dan mungkin lebih dibenci)"..A

Rujukan
-------

1. ↑  "Enrique Arce es Arturo Román, el jefe de la Fábrica Nacional de Moneda y Timbre" (dalam bahasa Sepanyol). antena3.com. Dicapai pada 17 April 2020.
2. ↑  Almodóvar, Marco (6 October 2019). "El mensaje que envió Neymar a Enrique Arce por 'La casa de papel': "¡Qué hijo de puta eres, Arturito!"" (dalam bahasa Sepanyol). ecoteuve.eleconomista.es. Dicapai pada 22 December 2019.
3. ↑  Almodóvar, Marco (20 August 2019). "Enrique Arce, o Arturito de 'La Casa de Papel', está de férias no Brasil" (dalam bahasa Portugis). veja.abril.com.br. Dicapai pada 22 December 2019.
|  |
| --- |
| **Buku / Novel** |
|  |
| Aras Kognitif Soalan |
| **Siri** |  |
| **Pengarang Asal** | Noor Rohana Mansor |
| **Penterjemah** |  |
| **ISBN** | 978-983-2888-49-9 |
| **Kod Buku** |  |
| **Saiz** |  |
| **Genre** | Tidak diketahui |
| **Terbitan** | Universiti Malaysia Terengganu |
| **Negara** | Malaysia |
| **Bahasa** | Melayu |
| **Tahun Keluaran** | 2007 |
| **Bilangan Muka Surat** |  |
| **Harga** | RM 20.00 |

Buku **Aras Kognitif Soalan** merupakan buku yang diterbitkan oleh Universiti Malaysia Terengganu, dengan nombor ISBN 978-983-2888-49-9. Ia berharga RM 20.00.

Buku Aras Kognitif Soalan ini dikarang oleh *Noor Rohana Mansor* dan diterbitkan pada tahun 2007.

Ringkasan
---------

Buku Aras Kognitif Soalan ini menyediakan satu garis panduan yang mengandungi input item-item pembinaan soalan yang membantu dan membimbing kalangan pendidik untuk membina soalan-soalan dengan pelbagai aras kognitif mengikut Model Kod Analisis Aras Kognitif Soalan. 

Model ini juga dijadikan instrumen bagi mengukur keupayaan daya berfikir pelajar. Model ini merentas kurikulum penggunaannya dan memberi keyakinan kepada kalangan pendidik dalam membentuk soalan-soalan yang mampu melahirkan pelajar dengan asas tinggi yang mencabar. Malah model yang dipaparkan dalam buku ini juga dapat digunakan sebagai instrumen untuk meneliti dan menilai pemantapan binaan soalan-soalan dalam bahan kurikulum pendidikan yang memberi kesan kepada penghasilan keupayaan berfikir pelajar.

Pautan luar
-----------

* Aras Kognitif Soalan
**Antonim** ialah kata yang berlawanan maksudnya.

* **Antonimi**

Antonimi ialah perhubungan di antara kata-kata yang menunjukkan unsur keberlawanan makna atau pertentangan makna. Ada 3 jenis antonimi yang wujud: 

* Antonimi Taksiran (Redible Antonimy)

Antonimi Taksiran merujuk kepada pasangan perkataan seperti besar/kecil, sejuk/panas, tinggi/rendah, tua/muda, gemuk/kurus, kaya/miskin, baik/jahat yang boleh ditaksirkan dan boleh digunakan di dalam soalan-soalan seperti berapa besar atau berapa kecil sesuatu atau berapa sejuk atau panas sesuatu itu. 

* Antonimi Penggenap

Antonimi penggenap merujuk kepada pasangan kata seperti lelaki/perempuan; mati/hidup, kalah/menang, kahwin/bujang di mana kegunaan sesuatu kata itu bermakna ketidakwujudan makna kata yang lain. Jadi hidup maknanya tidak mati; perempuan maknanya bukan lelaki dsbnya. 

* Antonimi Sebalikkan

Ini merujuk kepada perhubungan di antara dua kata berlawanan yang menunjukkan unsur sebalikkan di mana semestinya ada dua orang atau dua hala yang terlibat. Contohnya: jual/beli, tarik/tolak, ajar/belajar, beri/terima. Jadi, kalau ada yang menjual, mesti ada yang membeli; kalau ada pengajar, mesti ada yang belajar.rewa bodoh

Lihat juga
----------

* Sinonim

Tercicir

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Di dalam nama orang India, nama *Vincent* ialah nama bapa, bukannya nama keluarga, dan orang berkenaan harus dirujuk oleh nama yang diberikan, *Antonio Manickvasagam Surendran*.

**Antonio Manickvasagam Surendran Vincent** (1 Disember 1952 - 18 Januari 2011), lebih dikenali sebagai **Antonio Vincent**, ialah seorang penyanyi dan penulis lirik kumpulan Sweet September di Malaysia. Antonio dikenali sebagai penyanyi utama kumpulan Sweet September yang muncul di kaca TV serta merekod sebanyak 4 album pada era 80-an.

Kehidupan awal
--------------

Antonio lahir di Bukit Mertajam, Pulau Pinang, Malaysia. Antonio anak lelaki ketiga daripada 7 adik-beradik. Antonio anak kepada A.C. Vincent (ayah) (telah meninggal dunia) dan Aida Rethnavathy (ibu) (telah meninggal dunia). Antonio membesar di 2 tempat di Pulau Pinang sebelum menetap sepenuhnya di Bukit Mertajam, Pulau Pinang. Antonio belajar sepenuhnya di Sekolah Menengah Bukit Mertajam dari Darjah 1 hingga Tingkatan 5. Antonio aktif dalam persembahan bakat serta bidang sukan seperti badminton di sekolahnya. Antonio memang meminati dunia persembahan dari kecil lagi.

Kerjaya muzik
-------------

Pada awal 70-an, Antonio telah mula menceburi dunia hiburan dengan bermain di beberapa kelab malam bersama kumpulan lain sebelum menemui rakan kumpulan Sweet September yang lain. 

Pada sekitar tahun 80-an, Antonio dan ahli kumpulan Sweet September yang lain telah menerbit sebanyak 4 album. Antonio lebih dikenali dengan lagu "Gaji", "Nak Kahwin Duit Tak Ada", "P. Ramlee Medley" dan banyak lagi.

Kehidupan peribadi
------------------

Antonio telah berkahwin dengan Annie Ooi Moke Suang @ Ooi Saw Ean pada 31 Oktober 1979. Pada 9 Oktober 1980, beliau telah menimang seorang anak perempuan yang dinamakan Rina Rishilah Rani. Ini adalah satu-satunya perkahwinan beliau.

Kematian
--------

Pada 18 Januari 2011, jam 3.45 petang, Antonio telah diserang sakit jantung semasa beliau di dalam bilik air. Isteri Antonio, Annie Ooi sempat membuka pintu bilik air sebelum Antonio menghembus nafas terakhir. Malangnya, serangan sakit jantung beliau mengakibatkan peninggalan beliau dari dunia ini.

Rujukan
-------

1. ↑
2. ↑  "salinan arkib". Diarkibkan daripada yang asal pada 2016-03-05. Dicapai pada 2014-09-16.
**Bahasa Isyarat Nicaragua** (Sepanyol: *Idioma de Señas de Nicaragua*code: es is deprecated , **ISN**) ialah sebuah bahasa isyarat dituturkan dalam kalangan masyarakat tuli Nicaragua. Ia mempunyai ciri unik di mana bahasa ini terbentuk hasil pengumpulan dan penyeragaman gerak isyarat mereka yang mula mendapatkan pendidikan lengkap dan disebarkan sesama mereka pada tahun 1980-an.

Sejarah
-------

Individu-individu yang bermasalah pendengaran di Nicaragua sebelum 1970-an sering terasing dari masyarakat umum dan hanya cukup berkomunikasi menggunakan gestur (*mímicas*) dan isyarat membawa makna-makna tersendiri dengan saudara mara dan sahabat handai.

Revolusi Nicaragua pimpinan para pejuang Sandinista yang menggulingkan pemerintahan Anastasio Somoza Debayle segera memulakan suatu pergerakan membanteras kebutahurufan di mana setiap lapisan masyarakat akan mendapat peluang pendidikan termasuklah golongan yang pekak. Sebuah sekolah pekak khas didirikan pada tahun 1977 di Managua yang disertai 50 orang pelajar sebelum meningkat pada tahun 1979, sebuah sekolah vokasional untuk belia pekak didirikan 2 tahun kemudian keseluruhannya berjumlah 400 pelajar.

Pada awalnya, para pengajar cuba mengajar mereka bahasa Sepanyol secara mengeja dengan jari namun ia gagal dapat difahami mereka. Namun, pelajar-pelajar pekak mula berkomunikasi sesama mereka dengan menggabungkan isyarat-isyarat yang dibawa dari rumah mereka membentuk suatu bahasa campuran yang dapat difahami sesama mereka.

Rujukan
-------

1. ↑  Meir, Irit; Sandler, Wendy; Padden, Carol; Aronoff, Mark (2010). "Chapter 18: Emerging sign languages" (PDF). Dalam Marschark, Marc; Spencer, Patricia Elizabeth (penyunting). *Oxford Handbook of Deaf Studies, Language, and Education*. vol. 2. New York: Oxford University Press. ISBN 978-0-19-539003-2. OCLC 779907637. Dicapai pada 2016-11-05. `|volume=` has extra text (bantuan)

Pautan luar
-----------

* A Life Without Words, dokumentari mengenai bahasa isyarat ini.
Anugerah Nasyid Minggu Ini (NMI) merupakan satu anugerah yang dikhaskan kepada penggiat nasyid di Malaysia.

Pemilihan untuk memasuki peringkat akhir Anugerah Nasyid Minggu Ini adalah sebelum itu para penasyid perlu bertanding setiap minggu dalam carta mingguan Nasyid Minggu Ini di RTM1.

Anugerah Juara NMI adalah penganjuran bersama antara Sekretariat Anugerah Industri Nasyid dan Jabatan Kemajuan Islam Malaysia (Jakim), RTM serta disokong Dewan Bandaraya Kuala Lumpur (DBKL). Program NMI, siaran RTM1 adalah rancangan pertandingan carta lagu nasyid popular yang bermula sejak April 2004.

NMI 2006
--------

Acara malam itu diserikan persembahan daripada kumpulan nasyid seperti kumpulan Rabbani, kumpulan Saujana, NowSeeHeart, Hijjaz dan lain-lain. Majlis itu diacarakan oleh VJ NMI, Akma. 

Sebanyak 12 kategori dipertandingkan pada anugerah itu dengan tiga daripadanya adalah ditentukan menerusi undian penonton, manakala sembilan kategori lagi dinilai oleh juri profesional.

Tiga kategori yang dinilai menerusi undian penonton ialah Kategori Anugerah Juara Daurah (atau carta) 10 NMI 2006, Kategori Artis Baru Nasyid Popular dan Kategori Artis Nasyid Popular.

Senarai pemenang Anugerah NMI 2006
----------------------------------

* Juara Daurah NMI - Nursyahadah (Far East)
* Anugerah Gemilang (Album Terbaik) - Saujana & Nowseeheart (Jalan Sehala)
* Anugerah Cemerlang (Popular & Berbakti) - Hijjaz (Pelita Hidup)
* Anugerah Terbilang (Global) - Raihan
* Anugerah Khas Juri (Nasyid Kanak-Kanak) - As Syakirin
* Artis Nasyid Popular - In-team
* Artis Baru Nasyid Popular - Munsyideen
* Persembahan Nasyid Terbaik - Rabbani
* Penyanyi Utama Nasyid Terbaik - Asri Ibrahim (Rabbani)
* Klip Video Nasyid Terbaik - Cinta Pertama (Far East)
* Lirik Nasyid Terbaik - Jalan Sehala (Loloq untuk kumpulan Saujana)
* Lagu Nasyid Terbaik - Inspirasi (Aidit Alfian untuk Kumpulan NowSeeHeart)
**Atom kiub** ialah model atom awal di mana elektron-elektron diletakkan pada lapan bucu sebuah kiub dalam atom atau molekul tak berkutub. Teori ini telah dibangunkan pada 1902 oleh Gilbert N. Lewis dan diterbitkan pada 1916 dalam rencana terkenal "*The Atom and the Molecule*" dan digunakan untuk menjelaskan fenomena valensi. Teori Lewis berdasarkan hukum Abegg. Ia dibangunkan lagi pada 1919 oleh Irving Langmuir sebagai **atom oktet kiub**. Rajah di bawah menunjukkan perlambangan struktur unsur-unsur baris kedua jadual berkala.

Meskipun model kiub atom kemudiannya dipinggirkan kerana menggemari model mekanik kuantum berdasarkan persamaan Schrödinger oleh itu kini hanyalah penting demi sejarahnya, ia menandakan langkah penting dalam pemahaman konsep ikatan kimia. Rencana 1916 oleh Lewis juga mengenalkan konsep pasangan elektron ikatan kovalen, hukum oktet dan apa yang dikenali pada hari ini sebagai struktur Lewis.

Ikatan dalam model atom kiub
----------------------------

Ikatan kovalen tunggal dibentuk apabila dua atom berkongsi satu sisi seperti dalam struktur **C** di bawah. Ini menyebabkan perkongsian dua elektron. Ikatan ion terbentuk melalui pemindahan elektron daripada satu kiub ke kiub yang lain, tanpa berkongsi sisi (**A**). Satu keadaan perantaraan **B** di mana hanya satu bucu dikongsi juga dipostulat oleh Lewis.

Ikatan ganda dua terbentuk melalui perkongsian satu muka antara dua atom kiub, lantas menyebabkan perkongsian empat elektron:

Ikatan ganda tiga tidak boleh dihasilkan oleh model atom kiub kerana tidak ada cara untuk dua atom kiub berkongsi tiga sisi selari. Lewis mencadangkan bahawa pasangan-pasangan elektron dalam ikatan atomik mempunyai tarikan istimewa yang membentuk struktur tetrahedron seperti dalam rajah di bawah (kedudukan baru elektron ditanda oleh bulatan bertitik di tengah sisi yang tebal). Ini membolehkan pembentukan ikatan tunggal dengan berkongsi bucu, ikatan ganda dua dengan berkongsi sisi dan ikatan ganda tiga dengan berkongsi muka. Ia juga menjelaskan putaran bebas di sekeliling ikatan tunggal dan geometri tetrahedron metana.

Lihat juga
----------

* Sejarah molekul

Rujukan
-------

1. ↑  Lewis, Gilbert N. (1916-04-01). "The Atom and the Molecule". *Journal of the American Chemical Society*. **38** (4): 762–785. doi:10.1021/ja02261a002. See images of original article
2. ↑  Langmuir, Irving (1919-06-01). "The Arrangement of Electrons in Atoms and Molecules". *Journal of the American Chemical Society*. **41** (6): 868–934. doi:10.1021/ja02227a002.
**Atrofi retina progresif (PRA)** ialah sekumpulan penyakit genetik terlihat pada baka anjing tertentu dan, lebih jarang, kucing. Serupa dengan radang retina berpigmen pada manusia, penyakit ini bercirikan kemerosotan dwisisi retina, menyebabkan kehilangan penglihatan progresif memuncak dalam kebutaan. Keadaan ini pada hampir semua baka diwarisi sebagai trait resesif autosom, dengan pengecualian *husky* Siberia (diwarisi sebagai trait terangkai kromosom X) dan bulmastif (diwarisi sebagai trait dominan autosom). Tiada rawatan.

Lihat juga
----------

* Kemerosotoan retina terperoleh tiba-tiba

Rujukan
-------

1. ↑  Petersen-Jones, Simon M. (2003). "Progressive Retinal Atrophy: An Overview". *Prosiding Kongres Dunia Ke-28 Persatuan Veterinar Haiwan Kecil Sedunia*. Dicapai pada 10 Mac 2007.
2. ↑  "Inherited Retinopathies". *Buku Panduan Veterinar Merck*. 2006. Dicapai pada 10 Mac 2007.

Pautan luar
-----------

* Rencana tentang PRA Diarkibkan 2015-01-13 di Wayback Machine (Inggeris)
* Rencana tentang Katarak Diarkibkan 2015-01-13 di Wayback Machine (Inggeris)
**Antonio José de Sucre y Alcalá** (3 Februari 1795 – 4 Jun 1830) merupakan seorang pemimpin kemerdekaan Amerika Selatan. Sucre adalah salah seorang rakan karib Simón Bolívar, jeneral dan negarawan.

Latar belakang
--------------

Sucre dilahirkan oleh satu keluarga yang kaya dan terkenal di Cumaná, yang mana kemudian merupakan sebahagian daripada kekuasaan Nueva Granada, Sepanyol dan Kapten-Jeneral Venezuela, anak lelaki kepada Vicente de Sucre y García de Urbaneja dan isteri María Manuela de Alcalá y Sánchez Ramírez de Arellano. Terdapat pertikaian mengenai asal usulnya. Berdasarkan pada seorang ahli genealogi Venezuela, Sucre merupakan keturunan daripada Charles de Succre, seorang ahli keluarga Perancis-Flemish yang telah dilantik oleh raja Sepanyol untuk menjadi gabenor Cuba. Walaupunbegitu, berdasarkan kepada "Lexikon des Judentums" Jerman, Sucre merupakan keturunan satu keluarga Yahudi Bavaria yang bernama "Zucker".

Pautan luar
-----------

* Biography

|
|  |
| Didahului oleh**Simón Bolívar** | **President of Bolivia**December 29, 1825 – April 18, 1828 | Diikuti oleh:**José María Pérez de Urdininea** |
|
| Didahului oleh**José de la Riva Agüero** | **President of Peru**June 23, 1823 – July 17, 1823 | Diikuti oleh:**José Bernardo de Tagle** |

Templat:President Peru
Templat:President Bolivia
**Bancian Malaysia 2020** atau rasminya **Banci Penduduk dan Perumahan Malaysia 2020** (juga **myCensus2020**) ialah projek banci yang telah dijalankan di semua kawasan perumahan dan petempatan manusia seperti kampung, bandar dan pekan di seluruh Malaysia pada tahun 2020. Ia merupakan bancian keenam yang dilaksanakan semenjak penubuhan negara Malaysia pada tahun 1963. Pelaksanaan bancian ini ialah merujuk kepada peruntukan yang terkandung dalam Akta Banci 1960.

Pelaksanaan
-----------

Bancian Malaysia 2020 dilaksanakan secara atas talian selaras dengan kemajuan teknologi, perubahan gaya hidup rakyat Malaysia, dan Pandemik COVID-19 melanda. Pengumpulan maklumat banci secara atas talian diperkenalkan melalui Portal Banci (mycensus.gov.my) dan aplikasi mudah alih. Sekeping poskad akan dihantar setiap kediaman yang mengandungi panduan mengisi dan pautan e-Census untuk melengkapkan borang *e-Census* di Portal Banci. Banci ini mewajibkan kepada semua orang awam untuk mengambil bahagian dan menjawab semua soalan banci.

Rujukan
-------

1. 1 2  "Apa itu Banci?". *mycensus.gov.my*. Jabatan Perangkaan Malaysia. Julai 23, 2021. Dicapai pada 2021-08-29.
2. 1 2  "Akta Banci 1960" (PDF). *Jabatan Perangkaan Malaysia*. 1960. Dicapai pada 29 Ogos 2021.

Pautan luar
-----------

* Laman web rasmi.
Puteri Parsi, Atossa.
**Atossa** (dari Parsi Purba *\*Utauθa*, dan Avestan *Hutaosā*) adalah seorang ratu Achaemenid dan anak perempuan kepada Cyrus Agung. Beliau hidup pada 550 SM sehingga 475 SM dan kemungkinan saudara perempuan (atau saudara tiri perempuan) kepada raja Parsi, Cambyses II. 

Atossa mengahwini Darius I pada tahun 522 SM selepas Darius, dengan bantuan Otanes, mengalahkan para pengikut seorang lelaki yang mendakwa sebagai Bardiya, adik lelaki kepada Cambyses II. 

Xerxes I merupakan anak lelaki sulung kepada Atossa dan Darius. Atossa masih hidup semasa Xerxes menyerang Greece. Menjadi keturunan terus daripada Cyrus, Atossa mempunyai kuasa besar dalam keluarga di raja dan istana Achamenid. Kedudukan istimewa Atossa membolehkan Xerxes, yang bukan merupakan anak lelaki sulung kepada Darius, menaiki takhta untuk mengantikan bapa beliau.

Rujukan
-------

1. ↑  
Schmitt, Rüdiger (1989). "Atossa". *Encyclopaedia Iranica*. **3**. Encyclopaedia Iranica Foundation. ISBN 0710091214.
Istana Anvard di Archenland, diilustrasi oleh Pauline Baynes
Dalam karya rekaan C. S. Lewis iaitu *Chronicles of Narnia*, **Archenland** merupakan sebuah negara di selatan Narnia. Sempadannya dibentuk oleh pergunungan di utara dan Sungai Panah Berliku di selatan. Ibu negaranya merupakan istana kota yang terletak di laluan Anvard, yang menuju ke Narnia.

Peristiwa
---------

Dalam *Kuda dan Budaknya*, yang berlatarkan masa empat belas tahun Narnia selepas peristiwa *Sang Singa, Ahli Sihir dan Almari*, ketika pemerintahan Raja Tertinggi Peter dan adik beradiknya (yang juga setahun sebelum kembalinya mereka dalam penamat *Sang Singa, Ahli Sihir dan Almari*), Archenland merupakan sekutu rapat Narnia, dan didiami manusia. Narnia yang berbeza ketika itu didiami kebanyakan haiwan yang mampu bertutur. Putera Rabadash dari Calormen telah gagal menaklukinya sebagai pendahuluan bagi rancangannya menakluki Narnia.

Dikatakan dalan *Anak Saudara Penyihir* yang anak kedua Raja Frank, raja pertama Narnia, akan menjadi raja pertama Archenland; Aslan sendiri mengumumkan kewujudan Archenland kepada Frank sebelum dia menduduki takhtanya. Pembentukan Archenland tidak diketahui, dan dipercayai di bawah pemerintahan Narnia sebelumnya; tetapi ia membentuk negara berlainan ketika zaman Raja Col dari Archenland (180 tahun selepas penciptaan Narnia). Tidak seperti Narnia, Archenland menjaga garis keturunan pemerintah mereka sekurang-kurangnya hingga zaman *Kuda dan Budaknya*, dan watak utama *Kuda dan Budaknya*, Shasta, merupakan salah satu waris keturunan tersebut. Archenland masih wujud ketika *Pertarungan Terakhir*.

Raja dan Permaisuri Archenland
------------------------------

Berikut merupakan Raja dan Permaisuri Archenland; boleh dianggap yang terdapat Raja dan Permaisuri lain dalam sejarah Archenland yang bertahan selama 2,335 tahun.

* Raja Col (putera Raja Frank V dari Narnia), kk. 180
* Pahlawan Fair Olvin (kk. 407) yang kadang kala disenaraikan sebagai Raja Archenland, tetapi tidak dinyatakan oleh Lewis.
* Raja Lune, kk. 1014
* Raja Cor, putera Lune, mengahwini Aravis dari Calormen, kk.1050
* Raja Ram yang Agung, putera Cor dan Aravis, memerintah dari 1050
* Raja Nain, kk. 2303

Istana Anvard
-------------

Anvard merupakan istana yang tidak berparit iaitu di mana Raja Lune dari Archenland bersemayam. Ia dibubat dari batu merah dan terletak di halaman rumput di hadapan rabung berhutan. Dalam *Kuda dan Budaknya*, Putera Rabadash yang banyak muslihat mengepalai bala tentera seramai dua ratus tentera berkuda untuk menyerang tetapi ditewaskan oleh Raja Edmund. 


|  |
| --- |
| ***Riwayat Narnia*** oleh C. S. Lewis**Dunia Narnia** |
| Narnia |
Daratan Liar Utara |
Ettinsmoor |
Telmar |
Archenland |
Calormen |
Lautan Timur |
Kepulauan Lone |
Terebinthia |
Dunia Bawah |
Bism |
| Watak | Makhluk | Tempat |
**Artis Bukan Melayu Popular** ialah salah satu anugerah yang dipertandingkan dalam Anugerah Bintang Popular Berita Harian yang dianjurkan secara tahunan oleh Berita Harian. Anugerah ini mengiktiraf populariti artis bukan Melayu yang telah memberikan persembahan yang paling digemari ramai sepanjang tahun. Pencalonan artis bukan Melayu dalam kategori ini ditentukan oleh undian pembaca Berita Harian mahupun peminat artis komedi kegemaran masing-masing.

Pemenang dan calon
------------------

Berikut merupakan senarai pemenang dan pencalonan bagi kategori Artis Bukan Melayu Popular: 

### 1990-an

| Tahun | Artis Bukan Melayu Popular |
| --- | --- |
| 1998/99 | **Sathiya** |

### 2000-an

| Tahun | Artis Bukan Melayu Popular |
| --- | --- |
| 2000 | **Sathiya*** Angeline Tan
* Hans Isaac
* Janet Khoo
* TS Jeffry
 |
| 2001 | **Sathiya*** Angeline Tan
* Hans Isaac
* Janet Khoo
* Rabbit
 |
| 2002 | **Hans Isaac*** Accapan
* Angeline Tan
* Sathiya
* Janet Khoo
 |
| 2003 | **Hans Isaac** |
| 2004 | **Vince Chong** |
**Aotearoa** (IPA: [aɔˈtɛaɾɔa], Jawi: ‏اءوتياروا‎code: ms is deprecated ‎) adalah nama lain bagi negara New Zealand. Nama ini berasal dari bahasa Māori menggabungkan *ao*code: mi is deprecated  'awan', 'hari', *tea*code: mi is deprecated  'putih', 'terang' dan *roa*code: mi is deprecated  'panjang' sekaligus membawa maksud paling popular iaitu "Awan Putih Panjang". Ia pada asalnya diberi kepada Pulau Utara sejak kurun ke-20; masyarakat Māori moden melanjutkan gelaran tersebut kepada seluruh kepulauan New Zealand. Nama ini juga biasa digunakan dalam bahasa Inggeris New Zealand kadangkala digandingkan dengan nama Inggerisnya yang lain sebagai "**Aotearoa New Zealand**".

Pada 14 September 2021, Parti Māori memulakan petisyen untuk mengubahkan nama negara dari *New Zealand* ke *Aotearoa*. Petisyen tersebut mencapai lebih daripada 51,000 tandatangan dalam 2 hari.

Rujukan
-------

1. ↑  McLintock, A. H. penyunting (1966). "Aotearoa". *An Encyclopaedia of New Zealand*. Dicapai pada 19 Julai 2020 – melalui *Te Ara*.
2. ↑  King (2003) pg 41.
3. ↑  "Using 'Aotearoa' and 'New Zealand' together 'as it should be' - Jacinda Ardern". *Newshub* (dalam bahasa Inggeris). 17 December 2019. Dicapai pada 2021-07-18.
4. ↑  "Change our official name to Aotearoa". Parti Māori. 14 September 2021.
5. ↑  "Numbers top 50,000 for petition on name change to Aotearoa". Radio New Zealand. 17 September 2021. Dicapai pada 17 September 2021.

  


|  |  |
| --- | --- |
| Ikon tunas | Rencana berkenaan budaya ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Anote Tong** (Cina ringkas: 汤安诺code: zh is deprecated ; pinyin: *Tāng Ānnuò*; lahir 11 Jun 1952) ialah seorang ahli politik I-Kiribati berketurunan Cina. Beliau merupakan Presiden Kiribati kini.

Beliau pertama kali memenangi pilihan raya presiden buat kali pertama pada Julai 2003 dengan kemajmukan tipis (47.4%) berbanding abangnya, Dr. Harry Tong (43.5%) dan Banuera Berina (9.1%). Pilihan raya ini dipertikai lawan atas alasan penipuan undi namun tuduhan itu tidak diterima mahkamah. Beliau dilantik kembali untuk penggal kedua dengan mudah pada Oktober 2007 (64% undi). Pada Januari 2012, Tong berjaya mempertahankan jawatannya untuk penggal ketiga, dan terakhirnya. Beliau cuma mendapat 42.2% undi, namun pencabar terdekatnya Tetaua Taitai pula cuma mendapat 35% undi.

Rujukan
-------

1. ↑  "Country profile: Kiribati". *BBC News*. 29 April 2009. Dicapai pada 2011-01-06.
2. ↑  "Tong re-elected Kiribati president", ABC Radio Australia, 18 Oktober 2007.
3. 1 2  "Kiribati's Tong beats challengers to win third term". *Radio New Zealand International*. 2012-01-14. Dicapai pada 2011-01-13.

| Jawatan politik
 |
| --- |
| Didahului oleh**Tion OtangPemangku** | **Presiden Kiribati**2003–kini | **Pemegang jawatan kini** |
Apfelstrudel
**Apfelstrudel** merupakan makanan strudel tradisional Vienna, ia merupakan pastri paling popular di Austria dan banyak negara Eropah lain yang bekas daripada jajahan Empayar Austria-Hungary (1867–1918).

Nama
----

"Strudel" berasal daripada perkataan bahasa Jerman, yang membawa maksud daripada perkataan Jerman Tinggi untuk "lubuk pusar"..

Apfelstrudel juga dipanggil sebagai "jabolčni zavitek" dalam Slovenia, *Almásrétes* dalam Hungary dan *Apfelstrudel* dalam Jerman.

Sejarah
-------

Resepi tertua strudel ini diketahui sejak 1696, apabila sebuah buku resipi di Wienbibliothek im Rathaus.

Strudel mula menerima populariti pada abad ke-18 ketika pemerintahan Empayar Habsburg (1278–1780). Masakan Austrian dibentuk dan dicampur dengan masakan pelbagai bangsa (masakan Turki, Bosnia, Swiss, Alsatian, Perancis, Belanda, Itali, Jerman, Bohemian–Moravia (Czech), Hungary, Poland, Croatia, Slovenian, Slovakia, Serbia dan juga Yahudi) ketika perluasan Empayar Habsburg. Strudel berkait dengan pastri Uthmaniyyah, baklava yang tiba di Austria melalui orang Turki ke Hungary dan kemudian orang Hungary ke masakan Austria.

Apfelstrudel antara menu kebangsaan Austria bersama dengan Wiener Schnitzel dan Tafelspitz.

Penyediaan
----------

Bahan-bahannya adalah aiskrim vanila, krim yang disebati, kastard atau sos vanilla yang amat popular di beberapa negara. Apfelstrudel juga boleh dicampur melalui tea, kopi ataupun champagne, yang merupakan salah satu hidangan utama di kafe Vienna.

Rujukan
-------

1. ↑  Oxford English Dictionary, second edition. 1989.
2. 1 2 3  June Meyers Authentic Hungarian Heirloom Recipes Cookbook
3. ↑  im 1696 erschienenen „Koch-Puech" (vgl. Maier-Bruck 1993), welches sich im Bestand der Wienbibliothek im Rathaus befindet
4. ↑  Austrian cuisine
5. ↑  Über die Türken kam der Strudel dan nach Ungarn. Über Ungarn kam dan der Strudel nach Wien und eroberte von hier aus schließlich die ganze Welt.
6. ↑  Food and drinks in Viennese coffeehouse
*Amegilla cingulata* (salah satu lebah berbelang biru Australia), lebah penggali tipikal, menghampiri bunga Tomato
**Apidae** ialah famili besar lebah, mengandungi lebah madu biasa, lebah tiada sengat (*stingless bee*) (yang juga diternak untuk madu), lebah kayu, lebah orkid, *cuckoo bee*, *bumblebee*, dan pelbagai kumpulan lain yang kurang dikenali. Famili Apidae sekarang ini memasukkan semua genus yang dahulunya dikelaskan dalam famili Anthophoridae dan Ctenoplectridae, dan kebanyakannya ialah spesies bersendirian, walaupun beberapa juga ialah *cleptoparasite*. Empat kumpulan yang dahulunya subfamili dalam famili lama Apidae sekarang ini diletakkan dalam kedudukan sebagai puak (*tribe*) dalam subfamili Apinae.

Pautan luar
-----------

* Native Bees of North America


 Kategori berkenaan Apidae di Wikimedia Commons

|  |  |
| --- | --- |
|  | **Wikispesies** mempunyai maklumat berkaitan dengan ***Apidae*** |

|  |  |
| --- | --- |
|  | Wikimedia Commons mempunyai media berkaitan ***Apidae*** |
Di mitos Mesir, **Apep** (Apepi, dan Aapep, atau Apophis di Yunani) yang merupakan syaitan kegelapan. Ia diwakili sebagai ular besar dengan kuasa mistik yang merupakan musuh Dewa Ra.

Apophis tinggal dalam air di Nun, wilayah kosmologi huru-hara, dalam dalam air kayangan Sungai Nil, entiti semangat yang digambarkan dalam teks keugamaan Mesir Kuno. Setiap hari dia cuba menghentikan Ra dari laluan yang ditetapkan melalui langit. Dalam sesetengah tradisi, Apophis merupakan bentuk Ra yang telah disingkirkan, mitos yang menjelaskan kekuatan makhluk tersebut. 

Apophis dianggap ancaman sah pada Ra oleh penduduk Mesir kuno. Pada hari matahari tersorok, terutama pada hari ribut, penduduk mengambil ketiadaan matahari sebagai tanda Apophis telah menelan Ra dan Bot Surianya. Bagaimanapun, Apophis tidak pernah mendapat kemenangan berpanjangan, kerana doa paderi dan pengikutnya. Dokumen upacara, "Buku bagi menjatuhkan Apophis," dan "Buka Mengetahui Bagaimana Ra Wujud dan Bagaimana Menjatuhkan Apophis" telah dijumpai di Karnak, dan dalam Papyrus Bremner-Rhind, dan mengandungi daftar nama rahsia ular yang akan mencederakannya jika disebut kuat-kuat dan pilihan hymn yang dinyanyikan bagi menyambut kemenangan Ra.

Siri serangan ganas dilakukan pada Apophis setiap kali ular tersebut dikalahkan, tetapi dia kembali mendapat kekuatan pada pagi berikutnya, gambaran kejahatan yang sentiasa bersedia menyerang yang benar. Apophis merupakan personifikasi kegelapan dan kejahatan.

Pautan luar
-----------

* Diarkibkan 2008-11-05 di Wayback Machine (Inggeris)
* Mesir: Mitos - Apep (Inggeris)

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
***Another Era*** (Cina tradisional: 再創世紀code: zh is deprecated ) adalah siri drama Hong Kong 2018 yang dihasilkan oleh TVB, iQiyi, CCTV dan CRTP. Ia adalah sekuel untuk Ambang yang dibintangi Roger Kwok, Niki Chow, Frankie Lam, Tavia Yeung, Linda Chung , Benjamin Yuen, Pakho Chau, Gloria Tang, Roxanne Tong dan Pat Poon.

Tema dan jalan cerita berputar di sekitar pembangunan ekonomi Hong Kong dalam tempoh 10 tahun yang lalu. Kos pengeluaran berjumlah HK $ 100 juta dan mengambil masa setengah tahun.

Versi 34 episod dipotong pada iQiyi pada 29 Ogos 2018, dan disiarkan pada CCTV-8 pada 30 Ogos 2018. Versi 36 episod iaitu versi asal yang disiarkan di TVB Jade dari 10 September 2018.

Sinopsis
--------

Kisah Era Satu lagi bermula dengan krisis kewangan global pada tahun 2008. Pengusaha ambisius Leo Ho Ting Sang (Roger Kwok) ingin membeli kumpulan perniagaan Fong Chung Yam (Bowie Wu), tetapi Cheuk Kai Tong (Pat Poon) menghentikannya dalam masa. Marah, Leo memutuskan untuk mengeluarkan rancangan untuk memusnahkannya.

Sepuluh tahun kemudian, Cheuk Kai Tong menjadi salah seorang lelaki terkaya di bandar ini, tetapi azab psikologi kematian anaknya itu telah menyebabkan dia tertidur, kemudian diikuti oleh koma. Anak perempuannya, Cheuk Ding Yiu (Niki Chow) belajar mengurus perniagaan keluarga, dan bersama dengan akauntannya yang dipercayai Ko Chit (Frankie Lam), dia memulakan perang perniagaan dengan Leo. Isteri Leo Cheung Ming Hei (Tavia Yeung), cucu Fong Chung Yam Fong Chak Yu (Benjamin Yuen), dan usahawan baru Ching Hoi (Pakho Chau) juga menyertai perang, memulakan era politik perniagaan baru.

Pelakon
-------

Siaran antarabangsa
-------------------

| Rangkaian | Rantau | Tarikh Siaran | Catatan |
| --- | --- | --- | --- |
| CCTV-8 |  Republik Rakyat China | 30 Ogos 2018 | iQiyi Cut versi Mandarin |
| iQiyi | 29 Ogos 2018  10 September 2018 |  |
| TVB Jade |  Hong Kong | 10 September 2018 | Versi TVB original |

Penarafan penonton
------------------

|
|  |
| # | Slot masa (HKT) | Minggu | Episod | Mata purata |
| **1** |  Isnin – Jumaat 21:30 |  10 — 14 September 2018 |  1 — 5 | 22.1 |
| **2** |  17 — 21 September 2018 |  6 — 10 | 22.1 |
| **3** |  24 — 28 September 2018 |  11 — 15 | 19.7 |
| **4** |  1 — 5 Oktober 2018 |  16 — 20 | 22.1 |
| **5** |  8 — 12 Oktober 2018 |  21 — 25 | — |
| **6** |  16 — 19 Oktober 2018 |  26 — 29 | — |
| **7** |  22 — 28 Oktober 2018 |  30 — 36 | — |
| **Jumlah purata** | **—** |

Rujukan
-------

1. ↑  "Another Era Castmap".
2. ↑  "郭晉安周勵淇孭重飛「再創世紀」". 2018-06-24. Diarkibkan daripada yang asal pada 2017-07-30. Dicapai pada 2018-10-18. Cite has empty unknown parameter: `|4=` (bantuan)CS1 maint: bot: original URL status unknown (link)
**Attention Please!** (アテンションプリーズ) dibintangi oleh Aya Ueto ditayangkan bermula pada 18 April 2006 hingga 27 Jun 2006 (Musim bunga). Drama yang diterbitkan oleh Fuji TV ini mempunyai 11 episod dan 1 episod istimewa. Rating drama ini adalah 16.4% bagi seluruh Jepun.

Plot
----

Misaki Yoko (Aya Ueto) kehilangan ibunya pada umur yang muda menyebabkan dia dibesarkan di dalam keluarga yang terdiri daripada semua lelaki (3 orang abang lelaki). Disebabkan membesar di dalam keluarga semua lelaki, Yoko terbawa-bawa dengan perangai kasar. Yoko terkenal panas baran, tidak suka menipu dan terlalu jujur. Yoko lebih selesa membuat kerja-kerja kasar daripada berdandan seperti wanita lain. Dia juga lebih suka bergaul dengan lelaki daripada bergaul dengan wanita. 

Yoko memiliki sebuah kumpulan punk rock dimana dia menjadi vokalis utama. Tsukasa, salah seorang ahli kumpulan berkenaan berjaya mendapatkan pekerjaan di sebuah bank di Tokyo. Kumpulan punk rock berkenaan terpaksa dibubarkan. Yoko mendapati dia sebenarnya menyayangi Tsukasa tetapi sikap kasarnya menghalang Yoko dari bersedih dengan pemergian Tsukasa dan menyatakan perasaan cintanya kepada Tsukasa. 

Yoko dan ahli kumpulan mereka menghantar Tsukasa ke lapangan terbang. Ahli kumpulan termasuk Tsukasa tidak sabar-sabar ingin melihat pramugari dan Yoko sememangnya tiada sebarang idea mengapa mereka begitu tidak sabar. Yoko memberitahu ahli kumpulannya yang dia juga boleh memakai uniform sepertimana pramugari tetapi kenyataannya cuma menjadi bahan jenaka ahli kumpulannya. Tsukasa secara tiba-tiba memberitahu Yoko yang dia sangat ingin melihat Yoko memakai uniform. Maka, bermulalah perjalanan hidup Yoko sebagai Krew Kabin atau Pramugari.

Lagu
----

Oh Pretty Woman yang dinyanyikan oleh Kaela Kimura. Lagu ini adalah lagu lama yang diberi nafas baru oleh Kaela. Lagu ini pernah dipopularkan oleh Roy Orbison. Kaela menyanyikan lagu ini dengan diberikan sentuhan gitar punk rock. Versi instrumental lagu ini juga diselitkan sepanjang drama ini ditayangkan.

Pautan Luar
-----------

* JDorama.Com - Attention Please!